18. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ. 37568/8762 της 30 Νοεμ./9 Δεκ.  1963 (ΦΕΚ Β΄ 543) Περί καθορισμού των αρμοδιοτήτων του Αναπληρωτού Γενικού Διευθυντού της Εθνικής Στατιστικής Υπηρεσίας της Ελλάδος. Έχοντες υπ’ όψιν: 1.Τας διατάξεις των παρ. 2 και 3 του άρθρ. 16, της παρ. 2 του άρθρ. 26 και της παρ. 1 του άρθρ. 27 του Ν.Δ. 3627/1956 «περί οργανώσεως της Εθνικής Στατιστικής Υπηρεσίας της Ελλάδος». 2.Τας διατάξεις της παρ. 3 του άρθρ. 1, της παρ. 1 του άρθρ. 2, των παρ. 2 και 3 του άρθρ. 14 και των παρ. 1 και 2 του άρθρ. 21 του Β.Δ. 871/1960 «περί Οργανισμού της Εθν. Στατιστικής Υπηρεσίας της Ελλάδος». 3.Τας ανάγκας της Εθνικής Στατιστικής Υπηρεσίας της Ελλάδος (Ε.Σ.Υ .Ε.) και σχετικήν πρότασιν του Γενικού Διευθυντού αυτής, αποφασίζομεν: Α.Καθορίζομεν ως κάτωθι τα καθήκοντα και τας αντιστοίχους αρμοδιότητας του Αναπληρωτού Γενικού Διευθυντού της Ε.Σ.Υ .Ε.: 1.Την άσκησιν εποπτείας και ελέγχου επί του στατιστικού έργου των Υπηρεσιών Στατιστικής Υπουργείων και των Γραφείων Στατιστικής Νομών, ως και την υπογραφήν ή μονογραφήν πράξεων και εγγράφων ιδιαιτέρας σπουδαιότητος, ιδία όσον αφορά την κατάρτισιν και την εκτέλεσιν των προγραμμάτων δράσεως των Υπηρεσιών Στατιστικής Υπουργείων, την παροχήν οδηγιών ορθής εφαρμογής των προγραμμάτων τούτων, την υπηρεσιακήν δραστηριότητα του προσωπικού των εν λόγω Υπηρεσιών και Γραφείων, και την δημοσίευσιν σχετικών στατιστικών στοιχείων. 2.Την υπογραφήν πράξεων και εγγράφων αναγομένων εις την κατάρτισιν και εκτέλεσιν του ειδικού προϋπολογισμού εσόδων και εξόδων της Ε.Σ.Υ .Ε., ανεξαρτήτως ποσού, εξαιρέσει των εξόδων απογραφών και ερευνών, περί ών το άρθρ. 21 του Ν.Δ. 3627/1956. 3.Την υπογραφήν ή μονογραφήν πράξεων και εγγράφων σχετικών προς τας μεταβολάς της προσωπικής καταστάσεως των Υπαλλήλων της Ε.Σ.Υ .Ε., μέχρι και του 4ου βαθμού, εξαιρέσει των ερωτημάτων προς τα Υπηρεσιακά Συμβούλια. 4.Την υποβοήθησιν του Γενικού Διευθυντού εις την ενάσκησιν των καθηκόντων του, κατά τα υπό του Γενικού Διευθυντού ειδικώτερον καθορισθησόμενα, ως και την πλήρη αυτού αναπλήρωσιν, ελλείποντος, απόντος ή κωλυομένου. 5.Την συνέχισιν της διευθύνσεως της Υπηρεσίας Στατιστικής Υπουργείου Οικονομικών, παραλλήλως προς τα ως άνω κύρια αυτού καθήκοντα και αρμοδιότητας. Β.Η παρούσα δημοσιευθήτω δια της Εφημερίδος της Κυβερνήσεως. 